આ માટે ઇન્ટરનેટ પર થોડાં ખાંખાંખોળાં કરીએ તો ઘણાં બધાં સોફ્ટવેર મળી જાય અને ઓનલાઇન ટૂલ્સ પણ મળી જાય. અલબત્ત, આ બંનેમાં થોડું જોખમ રહેલું છે. સોફ્ટવેર ડાઉનલોડ કરવા જતાં જરા ગાફેલ રહીએ તો સોફ્ટવેરની સાથોસાથ બિનજરુરી અને પછી અનઇન્સ્ટોલ કરવા મુશ્કેલ બની જાય એવા પ્રોગ્રામ્સ કે ટૂલબાર પણ ઘૂસી જાય. ઓનલાઇન સર્વિસમાં આપણી પીડીએફ ફાઇલ અજાણી વેબસાઇટ પર અપલોડ કરવી પડે. ફાઇલમાનું કન્ટેન્ટ અગત્યનું હોય તો આમ કરવું સલાહભર્યું નથી.